"डा. बशीर बद्र को उर्दू का वह शायर माना जाता है जिसने कामयाबी की बुलंदियों को फतेह कर बहुत लंबी दूरी तक अपनी शायरी में उतारा है। बशीर की शेर ओ शायरी के प्रशंसक जहाँ जुल्फीकार अली भुट्टो, ज्ञानी जैल सिंह, श्रीमती इंदिरा गाँधी हैं वहीं आम आदमी से लेकर रिक्शेवाला, ट्रकवाला तथा कुली मज़दूर तक भी हैं और क्यूँ ना हों? जिसकी शायरी में एक आम आदमी की ज़िंदगी के महफूज़ लमहे शामिल हों, ऐसे व्यक्ति की शायरी क्यूँ ना जगज़ाहिर होगी।"